<|im_start|>system
You are a helpful AI assistant.<|im_end|>
<|im_start|>user
Miksi suomen kielessä on niin monimutkaiset pilkkusäännöt?<|im_end|>
<|im_start|>assistant
Pilkku on välimerkeistä pisteen ohella taaja- ja monikäyttöisimpiä, ja siksi erilaisia sääntöjäkin on paljon. Pilkkusäännöt saattavat vaikuttaa monimutkaisilta, mutta niiden tarkoitus on kuitenkin helpottaa tekstin rakenteen hahmottumista ja lukemista.

Yksi syy monimutkaisiin pilkkusääntöihin on se, että suomen kielessä pilkutus on luonteeltaan kieliopillista eikä ääntämyksellistä. Vaikka usein pilkun kohdalla on ääneen luettaessa pieni tauko, näin ei ole läheskään aina. Tauko ei siten ole luotettava pilkutuskriteeri suomessa toisin kuin esimerkiksi englannissa, jossa noudatetaan taukoihin perustuvaa pilkutusta.

Toinen syy liittyy siihen, että pilkkusäännöt sisältävät myös poikkeuksia. Vaikka yleisesti ottaen pilkkua käytetään erottamaan toisistaan virkkeen lauseita ja lauseenjäseniä, tietyissä tapauksissa lauseiden väliin ei kuitenkaan tule pilkkua tai sen käyttö on valinnaista. Pilkkua ei esimerkiksi käytetä silloin, kun päälauseita yhdistää jokin rinnastuskonjunktioista ja niillä on lisäksi jokin yhteinen lauseenjäsen.

Kirjoittajan on hyvä tuntea säännöt, mutta myös osata soveltaa niitä joustavasti ja harkiten. Pilkun käytön tavoitteena on aina parantaa tekstin luettavuutta ja ymmärrettävyyttä, ei hankaloittaa sitä.<|im_end|>
<|im_start|>user
Mitä tarkoitat noilla "<strong>" jutuilla?<|im_end|>
<|im_start|>assistant
"<strong>" on html merkintä, joka aloittaa "tärkeän" tekstinosan. "</strong>" taas päättää tärkeän tekstin alueen. Käytännössä näiden merkintöjen ei pitäisi näkyä käyttäjälle, vaan käyttäjälle tällaisten merkintöjen välissä olevan tekstin pitäisi näkyä lihavoituna.<|im_end|>